بس خليني اكلك انت متهمني
تعرف ناسي بية وتدري كل الزين
محد راح يسمعك لمن تذمني
أذلك لو اريد وسهلة كلش هاي
بس مو مثلك اني ورايد تذلني
حبيبك اي جنت لكن فعل ضليت
وبين الماضي ذكرة هناك تشمرني
طشرني الحنين وانت ما حسيت
ومافكرت مرة بحضنك تلمني
شايف نفسك انت ويعلة عندك صوت
تصيح بوجهي انت شلون فهمني
تلاويني بكلامك واسكت واندار
بقت بس ترفع ايدك حتة تضربني
ادك بالناعم اني براسك اقرة سنين
اعلمك حتة اكلك يلة علمني
واكلك هيج سوي وهيج كول وياي
وشسويلك بعد وأتأكد تحبني
ماعندي اني حيلة كلشي الك سويت
بحبك ادعي بس يومين حسسني
بردانة المشاعر والبوسة مثل النار
واخلي همومي هنة الي يدفني
صفنت بحبك اني وعقلي طار وياك
بس غدرك اجاني وهوة فززني
عجيبة بضيم حسنك اني اعيش سنين
يطلع غيري تالي بيه متهني
انا وربك شفت ضيم وبلاوي هواي
من ضيمك تريد انوب تحرمني
اذا انت كرهتني وتكضي وكت وياي
ابشرك اني رايد واحد يحبني